Obradoiro Club de Amigos do Baloncesto

O Obradoiro Clube de Amigos do Baloncesto, S.A.D.Historia do Obradoiro Clube de Amigos do Baloncesto, denominado Monbus Obradoiro por razóns de patrocinio, é unha entidade deportiva profesional adicada ó baloncesto, con sede na cidade galega de Compostela. O club foi fundado en 1970, e na actualidade compite na segunda categoría do baloncesto español, a Primeira FEB.

 Historia 
 Inicios 
Até 1970 o baloncesto da cidade de Compostela estivo representado nas competicións oficiais por un equipo do SEU e por unha sección da SD Compostela. Nese ano naceu o Obradoiro CAB, fundado por un grupo de 29 afeccionados dispostos a darlle un pulo renovado ó deporte da canastra na cidade. Na tempada 1970-71 o Obradoiro partiu da Terceira División, ocupando a praza da sección de baloncesto da SD Compostela. Naqueles tempos o equipo xogaba no antigo ximnasio universitario, onde na actualidade está o Auditorio da USC.

Despois de ascender dende a Terceira División á Segunda División no seu terceiro ano de existencia, o Obradoiro CAB acadou a máxima división do baloncesto español ao remate da tempada 1981-82, cando ascendeu tras derrotar o CB Mataró. Formaban parte dese equipo Mario Iglesias, Eduardo Echarri, Jan Lomas, Balagué, Arturo Corts, Javi Vallejo, Montero, José Cobelo, Manolo Vidal, Alberto Abalde, Gil, Popocho Modrego, Julio Bernárdez e Pepe Casal, e Antonio Castro era o presidente da entidade.Aquella temporada en la elite , artigo de El Correo Gallego. 

Nesa primeira tempada en primeira división o Obradoiro gañou unicamente dous encontros, e rematou na 14ª e última posición.
220px|miniatura|esquerda|Pavillón de Santa Isabel, fogar do Obradoiro entre 1990 e 2009.
En 1990 tenta de novo ascender a primeira, e ten que xogar a eliminatoria contra o Júver Murcia. No primeiro partido xoga polos murcianos Esteban Pérez, con nacionalidade arxentina, o que daquela supuña un aliñamento indebido.21 años después... el Obra vuelve al play-off a la ACB  O Obradoiro reclama o aliñamento e nos seguintes dous partidos da eliminatoria o Júver non inclúe a Pérez. Os tres partidos rematarían coa derrota do Obradoiro, pero este club reclama, primeiro á xustiza deportiva e logo pola vía ordinaria. Mentres se resolve o proceso, o Obradoiro descende varias categorías e móvese durante a década dos noventa e o comezo do século XXI polas categorías inferiores estatais e polas categorías galegas.

Nese tempo naceu e medrou outro club de baloncesto na capital galega, o CB Rosalía, que se converteu no equipo de baloncesto de referencia na cidade durante máis dunha década, chegando mesmo a loitar polo ascenso á Liga ACB na tempada 2007-08.

 Fin do conflito e volta á ACB 
En 2003 o preito resólvese, e a Xustiza obriga a ACB a readmitir o equipo na primeira división estatal: pero os recursos económicos da entidade non poden facerlle fronte aos avais de 2003, e acoden de novo á xustiza para conseguir unhas condicións de acceso como en 1990. O Tribunal Supremo volve darlles a razón polo que lles concede unha praza na ACB nas condicións daquela tempada, e coa posibilidade de facela efectiva ao longo de tres anos.

Comezou a tempada 2009-10 xogando na casa contra o Barcelona, cunha derrota coma resultado. Tras catro derrotas nos catro primeiros partidos, a primeira vitoria chegou na 5ª xornada contra o Baloncesto Fuenlabrada por 86-66 no Multiúsos Fontes do Sar. Malia unha gran primeira volta na que rematou na undécima posición con 7 vitorias e 10 derrotas, rematou por descender á Liga LEB tras conseguir tan só unha vitoria na segunda volta e finalizar na penúltima posición con tan só 8 vitorias. Como feitos destacables cabe salientar a vitoria no Sar na 12ª xornada ante o Real Madrid por 78-68.

Á tempada seguinte na LEB Ouro, o Obradoiro fixo un equipo de garantías para volver o antes posible á ACB. Xogadores coma Alberto Corbacho, Levon Kendall ou Oriol Junyent chegaron a Santiago para devolver ó Obradoiro á máxima categoría. Todos eles baixo o mando no novo adestrador, o galego Moncho Fernández. O equipo comezou con 13 vitorias nos 13 primeiros partidos e rematou a primeira volta no máis alto da táboa, clasificándose dese modo para a Copa Príncipe. Tras un partido moi igualado, o Obradoiro conseguiu finalmente o trofeo tras derrotar ó CB Murcia por 81-78.El Blu:Sens Monbús Obradoiro alza su primera Copa Príncipe (81-78) Ademais, Alberto Corbacho foi elixido mellor xogador da Copa Príncipe.

Tras unha segunda volta máis irregular, na que perdeu catro partidos, foi o Murcia quen ascendeu directamente á Liga ACB, e o Obradoiro tivo que disputar os playoffs tras rematar na segunda posición. Ó remate da tempada regular, Oriol Junyent foi incluído no mellor quinteto da tempada da LEB Ouro. Na primeira rolda dos playoffs de ascenso á ACB, o Obradoiro derrotou ó Cáceres Creativa por 3-1. Na segunda rolda agardaba o Leite Río Breogán de Lugo. O derbi galego rematou coa vitoria do Obradoiro por un contundente 3-0. O Ford Burgos, que rematou por detrás do conxunto santiagués na tempada regular, foi o rival na última rolda para o ascenso á ACB. O Obradoiro conseguiu gañar os dous primeiros partidos no Sar para poñer o ascenso a unha soa vitoria. En Burgos, a serie poñíase 2-1 tras unha axustada vitoria do Ford Burgos. No cuarto partido, tras un gran primeiro cuarto do Obradoiro no que tan só encaixou 5 puntos, os santiagueses conseguían o retorno á Liga ACB só unha tempada máis tarde.Ford Burgos 64-75 Blu:sens Monbús

 Estabilidade e primeiros playoffs ACB 
150px|miniatura|dereita|O checo Pavel Pumprla nos playoffs da ACB de 2013 contra o Real Madrid.
Para a tempada 2011-12, o Obradoiro mantivo a base do equipo que lograra o ascenso o ano anterior e fixo poucas incorporacións, na que destacou a do gabonés Stephane Lasme. Tras unha complicada primeira volta na que tan só conseguiron 4 vitorias e o descenso ameazaba de novo, o Obradoiro fíxose forte no Sar na segunda parte da competición, conseguindo 6 vitorias en 8 partidos na casa e rematando a liga na 13ª posición. A gran tempada de Lasme propiciou o interese de varios equipos europeos e da NBA pola súa incorporación, e finalmente fichou polo Panathinaikos grego ó rematar a tempada.

O Obradoiro, con grandes incorporacións coma Pavel Pumprla, Salah Mejri ou Robbie Hummel, clasificouse por primeira vez na súa historia para os Playoffs da Liga ACB na tempada 2012-13, tras rematar na oitava posición con 18 vitorias en 34 partidos. Na primeira rolda enfrontouse ó Real Madrid por 2-0, equipo que remataría proclamándose campión de liga ó remate dos Playoffs. Nesa tempada salientou o tunesino Salah Mejri, que foi escollido coma xogador revelación da liga tras acadar 9.2 puntos, 5.2 rebotes por encontro, ademais de ser o máximo taponador da liga con 1.6 tapóns por partido. Na votación rematou con 65 puntos, cinco máis que o seu compañeiro Alberto Corbacho e Lucas Nogueira, do Estudiantes.

A difícil tarefa de repetir presenza nos playoffs non foi posible na seguinte tempada. As marchas de Salah Mejri ó Real Madrid, de Levon Kendall ó Herbalife Gran Canaria e de Robbie Hummel ós Minnesota Timberwolves da NBA foron moi importantes para un Obradoiro que se reforzou co croata Mario Delaš ou o pivote estadounidense Mike Muscala, quen deixou o equipo á metade da tempada para fichar polos Atlanta Hawks da NBA. Malia todo, o Obradoiro conseguiu rematar na 12ª posición con 13 vitorias e 21 derrotas.

Na tempada 2014-15, o Obradoiro comezou cun equipo practicamente novo. Tan só Alberto Corbacho, Pavel Pumprla e Rafa Luz repetiron no cadro de xogadores do equipo santiagués. Esta tempada deixou un partido para a historia; o 14 de marzo de 2015, o Obradoiro conseguiu o maior triunfo da súa historia e o oitavo da historia da ACB tras derrotar ó UCAM Murcia por 104-52. O alemán Maxi Kleber e o polaco Adam Waczyński, acabados de chegar a Santiago, axudaron co seu gran rendemento a que o Obradoiro rematara de novo na 12ª posición conseguindo 15 vitorias, o número máis alto dende a clasificación do equipo para os playoffs.

 Palmarés 
 Copa Galicia 
 1986. Subcampión, fronte ó CB Breogán (70-67) en Ourense.
 2009. Subcampión, fronte ó CB Breogán (63-57) en Porriño.
 2010. Campión, fronte ó COB Ourense (72-61) en Lalín.
 2011. Campión, fronte ó COB Ourense (72-70) en Noia.
 2012. Campión, fronte ó COB Ourense (86-67) en Ourense.
 2013. Campión, fronte ó CB Breogán (67-60) en Santiago de Compostela.
 2014. Campión, fronte ó CB Breogán (74-59) en Lugo.
 2015. Campión, fronte ó Básquet Coruña (79-69) en Ourense.
 2016. Campión, fronte ó Básquet Coruña (85-77) en Noia.
 2017. Campión, fronte ó CB Breogán (75-71) en Marín.
 2018. Subcampión, fronte ó CB Breogán (75-74) en Marín.
 2019. Campión, fronte ó COB Ourense (89-65) en Marín.
 2023. Campión, fronte ó CB Breogán (69-68) en Lugo.

 Copa Príncipe de Asturias 
 2010-2011. Campión, fronte ó CB Murcia (81-78) en Santiago de Compostela.

 Copa do Rei 
 1982-1983. Oitavofinalista, fronte ó OAR Ferrol (74-91) e (94-84).
 2016. Cuartofinalista, fronte ó Laboral Kutxa Baskonia (77-79)

 Supercopa de España 
 2018. Semifinalista, fronte ó Real Madrid (61-81)

 Outras competicións 
 1984-1985. Campión de Liga de Segunda División.
 2022-2023. Basketball Champions League 2023-24 Eliminado na fase previa

 Traxectoria en liga 
A seguinte táboa amosa o percorrido do Obradoiro CAB polas diversas categorías do baloncesto nacional dende a tempada de debut en 1970/71 até a actualidade:
Categoría2025242322212019181716151413121110 090807060504030201009998979695949392919089888786858483828180797877767574737271Liga ACB/1ª División  17 11 15 14 14 15 12 13 15 12 12 813 17                          14           LEB Ouro/1ª División B 20px|Disputándose             2                  15 5132267 12 38  148448   LEB Prata/2ª División                                        1    29                                                               Categorías rexionais                                                       
 Tempadas na máxima categoría do baloncesto nacional (Liga ACB ou equivalente): 15
 82/83, 09/10, 11/12, 12/13, 13/14, 14/15, 15/16, 16/17, 17/18, 18/19, 19/20, 20/21, 21/22, 22/23, 23/24
 Tempadas na segunda categoría do baloncesto nacional (LEB Ouro ou equivalente): 15
 73/74, 74/75, 75/76, 76/77, 77/78, 80/81, 81/82, 83/84, 85/86, 86/87, 87/88, 88/89, 89/90, 91/92, 10/11, 24/25
 Tempadas noutras categorías: 24
 78/79, 79/90, 84/85, 90/91, 92/93, 93/94, 94/95, 95/96, 96/97, 97/98, 98/99, 99/00, 00/01, 01/02, 02/03, 03/04, 04/05, 05/06, 06/07, 07/08, 08/09

 Os números do Obradoiro CAB en ACB / Primeira División
TempadasXog.Gañ.Per.P+P-Postos na Tempada RegularResultado final2023-24 341123 27602868 17º de 18 Descenso.2022-23 341420 26942832 11º de 18 Permanencia.2021-22 341222 27922930 15º de 18 Permanencia.2020-21 361224 28883015 14º de 19 Permanencia.2019-20 23914 18321972 14º de 18 Permanencia.2018-19 341123 26452823 15º de 18 Permanencia.2017-18 341420 26502742 12º de 18 Permanencia.2016-17 321121 24392626 13º de 17 Permanencia.2015-16 341024 25642685 15º de 18 Permanencia.2014-15 341519 24672535 12º de 18 Permanencia.2013-14 341321 25482624 12º de 18 Permanencia.2012-13 341816 27202640 8º de 18 Cuartos de final.2011-12 341321 24052481 13º de 18 Permanencia.2009-10 34826 25192814 17º de 18 Descenso.1982-83 26224 18952466 14º de 14 Descenso.


 Pavillón 
220px|miniatura|dereita|Exterior do Multiúsos Fontes do Sar.
220px|miniatura|dereita|Interior do Multiúsos Fontes do Sar.
O Obradoiro CAB xoga os seus encontros como local no Pavillón Multiúsos Fontes do Sar, situado no leste da cidade, nunha zona coñecida como Brañas de Sar, ó pé do Monte Gaiás. O recinto foi inaugurado en 1998, e ten capacidade para acoller a 6.050 seareiros. O equipo comparte este pavillón co Santiago Futsal, o equipo de fútbol sala que compite na máxima categoría da LNFS. Este pavillón é propiedade do Concello de Santiago de Compostela.

O primeiro fogar do Obradoiro CAB foi o Ximnasio da USC (actual Auditorio do Campus Vida). En 1975 mudouse ó Pavillón Brañas do Sar, construído polo propio club.El viejo e inolvidable pabellón de Sar   Nese recinto chegaron os primeiros grandes éxitos da entidade, incluíndo a tempada 1982-83 na que o equipo competiu na máxima categoría da Liga Española de Baloncesto. Coa chegada dos problemas legáis o equipo comezou a xogar no Pavillón Municipal de Santa Isabel, propiedade do concello, que pasou a ser o principal pavillón da cidade. O Obradoiro CAB volveu a Sar en 2009, para xogar no Pavillón Multiúsos Fontes do Sar, construído sobre o antigo Pavillón Brañas do Sar.

 (2009- ......) Pavillón Multiúsos Fontes do Sar 
 (1990-2009) Pavillón Municipal de Santa Isabel 
 (1975-1990) Pavillón Brañas do Sar 
 (1970-1975) Ximnasio da USC

Dende o regreso do Obradoiro CAB á elite do baloncesto nacional, a afluencia media de seareiros que acudiron ós encontros do equipo na ACB 2009-10 foi de 5509 persoas, con máximos de 6050 espectadores (fronte ó FC Barcelona). No seguinte ano, co equipo na LEB Ouro 2010-11, a media baixou a 4297 persoas. De volta na Liga ACB, na tempada 2011-12 a media de seareiros no pavillón medrou ata os 5241.

 ACB 2016-17 —— 5.066 seareiros por encontro.
 ACB 2015-16 —— 5.263 seareiros por encontro.
 ACB 2014-15 —— 5.065 seareiros por encontro.
 ACB 2013-14 —— 5.049 seareiros por encontro.
 ACB 2012-13 —— 5.438 seareiros por encontro.
 ACB 2011-12 —— 5.241 seareiros por encontro.
 LEB 2010-11 —— 4.297 seareiros por encontro.
 ACB 2009-10 —— 5.509 seareiros por encontro.

 Xogadores 
Véxase tamén: Xogadores do Obradoiro CAB.

 Cadro actual 

 Dorsais retirados 
 Dorsais retirados do Obradoiro CAB N°XogadorPosiciónEtapaData de retiro do dorsal 4  Bernard Hopkins  Ala-pivote   2010-2012  2013  14  Tonecho Lorenzo  Ala   1971-1976; 1977-1978  16 de outubro de 2021  15  Oriol Junyent  Pivote   2009; 2010-2014  10 de maio de 2015 

 Estatísticas individuais 
 Máis encontros en ACB 
#XogadorPartidos1   Pepe Pozas  2012   Alberto Corbacho 1643   Pavel Pumprla  103 4   Rafa Luz  1035   Nacho Llovet  956   Eimantas Bendžius  947   Artem Pustovyi  948   Oriol Junyent  919   David Navarro  8110   Álvaro Muñoz  79 Máis puntos en ACB 
#XogadorPuntos1   Alberto Corbacho  1.7822   Kassius Robertson  9963   Kostas Vasileiadis  9414   Eimantas Bendžius  9175   Adam Waczyński  8196   Artem Pustovyi  7947   Laurynas Birutis  7808   Pepe Pozas  7609   Levon Kendall  75610   Pavel Pumprla  705 Máis rebotes en ACB 
#XogadorRebotes1   Levon Kendall  4132   Nacho Llovet  3983   Artem Pustovyi  3784   Eimantas Bendžius  3735   Pepe Pozas  3506   Laurynas Birutis  3317   Oriol Junyent  3258   Pavel Pumprla  3219   Juanjo Triguero  30410   Alberto Corbacho  261

 Máis asistencias en ACB 
#XogadorAsistencias1   Pepe Pozas  7012   Rafa Luz  3453   Andrés Rodríguez  3094   Albert Sàbat  2575   Kassius Robertson  2176   Pavel Pumprla  1927   Mickey McConnell  1878   Alberto Corbacho  1839   David Navarro  16210   Donnie McGrath  155 Máis roubos en ACB 
#XogadorRoubos1   Pepe Pozas  1622   Pavel Pumprla  1313   Alberto Corbacho  1164   Rafa Luz  1095   Andrés Rodríguez  756   Eimantas Bendžius  707   Levon Kendall  688   Angelo Caloiaro  689   Kostas Vasileiadis  6010   Kassius Robertson  52 Máis tapóns en ACB 
#XogadorTapóns1   Artem Pustovyi  1192   Stephane Lasme  643   Salah Mejri  564   Laurynas Birutis  565   Levon Kendall  506   Vladimir Brodziansky  467   Nick Spires  388   Pavel Pumprla  339   Maxi Kleber  3110   Juanjo Triguero  30

 Competicións europeas 
 Partidos en competición europea do Obradoiro CABTempadaCompeticiónRoldaDataRivalResultado 2023–24  Clasificación da Basketball Champions League - Grupo III  Cuartos de final  26 de setembro de 2023   KK Mornar Bar  56–90 2023–24  Clasificación da Basketball Champions League - Grupo III  Semifinais  28 de setembro de 2023   Legia Warszawa  66–74 2023–24  Clasificación da Basketball Champions League - Grupo III  Final  30 de setembro de 2023   SIG Strasbourg  82–78

 Galardóns individuais 
Xogador Revelación da ACB
 Salah Mejri – 2013

Mellor quinteto novo da ACB
 Santiago Yusta – 2016

 MVP da xornada da ACB 
 Xogadores que acadaron o MVP da Xornada da ACBXogadorXornadaTempadaValoración  Rafael Hettsheimeir  13  2009–10  35  Kostas Vasileiadis  25  2009–10  35  Stephane Lasme  18  2011–12  37  Levon Kendall  4  2012–13  30  Salah Mejri  26  2012–13  29  Mike Muscala  18  2013–14  32 1  Alberto Corbacho  21  2013–14  31  Maxi Kleber  25  2014–15  45  Adam Waczyński  32  2014–15  30  Adam Waczyński  3  2015–16  36  Nemanja Radović  9  2017–18  29  Kostas Vasileiadis  11  2018–19  31  Vladimir Brodziansky  12  2018–19  37  Vladimir Brodziansky  17  2018–19  25 2  Kostas Vasileiadis  Fletcher Magee  6  2019–20  33  Laurynas Birutis  1  2020–21  42  Laurynas Birutis  9  2020–21  37  Kassius Robertson  15  2020–21  35  Steven Enoch  27  2020–21  34  Laurynas Birutis  4  2021–22  30  Laurynas Birutis  12  2021–22  28  Laurynas Birutis  16  2021–22  37  Kassius Robertson  28  2022–23  40  Thomas Scrubb  6  2023–24  32 3
1 Compartido con Andy Panko do Baloncesto Fuenlabrada.
2 Compartido con Javier Beirán do Iberostar Tenerife.
3 Compartido con Joe Thomasson do Covirán Granada.

 MVP do mes da ACB 
 Xogadores que acadaron o MVP do Mes da ACBXogadorMesTempadaValoración  Kostas Vasileiadis  Decembro 2018  2018–19  22.6  Laurynas Birutis  Setembro 2020  2020–21  27.7  Artem Pustovyi  Maio 2024  2023–24  22.3

 Notas 

 Véxase tamén 
 Ligazóns externas 
 Páxina web oficial do Obradoiro CAB 
 Páxina web oficial da Liga ACB 
 Páxina web oficial da Federación Española de Baloncesto 
 Páxina web oficial da Federación Galega de Baloncesto

Categoría:Obradoiro CAB
Categoría:Equipos de baloncesto de Galicia
Categoría:Deporte en Santiago de Compostela